દેશની રાજધાની દિલ્હીમાં આઇએએસ ઓફિસર પોતાની સુરક્ષાની માંગ ઉઠાવી રહ્યા છે. રવિવારે આયોજીત એક સંવાદદાતા સંમેલ્લનમાં આઇએએસ ઓફિસર એસોસિએશને કહ્યુ કે, આ સરકારમાં પોતાની સુરક્ષાને લઇને ભયનું વાતાવરણ છે. સાથે તેમણે જણાવ્યું કે, નૌકરશાહો પર હુમલાનાં મામલે દિલ્હીનાં મુખ્યમંત્રી તરફથી કોઇ આશ્વાસન મળ્યુ નથી. જો અમને સુરક્ષા મળશે તો જ અમે બેઠકમાં ભાગ લઇશું. બીજી તરફ અરવિંદ કેજરીવાલે અધિકારીઓને સુરક્ષાનો ભરોસો અપાવ્યો અને આગ્રહ કર્યો કે તેઓ સરકારનો બહિષ્કાર કરવાનું બંધ કરે અને મંત્રીઓ સાથે બેઠક શરૂ કરે, વધુમાં તેમણે જણાવ્યું કે, તેમણે નિર્ભયતા અને કોઇ પણ દબાવ વિના કામ કરવુ જોઇએ.